Държавен вестник, бр. 104, 2005 г., стр. 41

Б Р О Й  104
Д Ъ Р Ж А В Е Н   В Е С Т Н И К
С Т Р .  41
МИНИСТЕРСТВО
НА ТРАНСПОРТА
СПОГОДБА
между правителството на Република Бълга-
рия и правителството на Република Корея за
морски транспорт
(Утвърдена с Решение № 886 от 18 ноември 2005 г.
на Министерския съвет. В сила за Република
България от 25 ноември 2005 г.)
Правителството на Република България и
правителството на Република Корея, наричани
по-нататък “договарящи страни”,
В желанието си да развиват приятелските
отношения, съществуващи между двете стра-
ни, както и да укрепят сътрудничеството си в
областта на морския транспорт на основата на
принципа на свободата на предоставяне на
транспортни услуги,
Убедени, че развитието на морските прево-
зи между двете страни ще допринесе за разши-
ряване на търговията между тях и засилване на
тяхното икономическо сътрудничество,
се договориха за следното:
Член 1
 За целите на тази спогодба:
1. Терминът “кораб на една от договарящи-
те страни” означава всеки кораб, регистриран
на територията є в съответствие с нейното за-
конодателство и плаващ под знамето на тази
договаряща страна.
Този термин не включва:
a) военни кораби;
б) плавателни средства, конструирани или
експлоатирани с нетърговски цели;
в) хидрографските, океанографските и науч-
ноизследователските кораби;
г) риболовните кораби, риболовно-изследо-
вателските, инспекционните кораби и рибо-
преработвателните кораби;
д) кораби, използвани за пилотаж, влачене и
спасителни операции на море;
е) кораби, снабдени с ядрени енергийни уст-
ройства;
ж) кораби, които не са в съответствие със
законодателството на договарящите страни.
2. Терминът “членове на екипажа” означава
капитана на кораба и всяко друго лице, което е
действително наето на борда на кораба, за да
изпълнява задължения по време на рейса, кое-
то притежава документ за самоличност, опре-
делен в чл. 8 на тази спогодба, и чието име е
включено в екипажния списък.
3. Терминът “компетентни органи” означава:
 За Република България—Министерство на
транспорта и съобщенията;
 За Република Корея—Министерство на
морските дела и риболова.
4. Терминът “корабоплавателна компания
на една договаряща страна” означава превоз-
вач или наемател със седалище на територията
на една от договарящите страни, регистриран в
съответствие със законодателството на тази
договаряща страна.
5. Терминът “пристанища” означава места-
та, официално определени за качване/слизане
на пътници или товарене/разтоварване на сто-
ки, включително официално определените ке-
йови места, намиращи се на територията на
всяка от договарящите страни, одобрени и от-
ворени за международно корабоплаване.
6. Терминът “пътник” означава всяко лице,
превозвано от кораб на някоя от договарящите
страни, което не е наето на борда на кораба и не
изпълнява никакви задължения на този кораб
и чието име е включено в списъка на пътници-
те на кораба.
7. Терминът “пиратство” означава онези
действия, определени в чл. 101 на Конвенцията
на Организацията на обединените нации по
морско право от 1982 г.
Член 2
1. Договарящите страни потвърждават, че
остават верни на принципите на свобода на
търговското корабоплаване, свободната и ло-
ялна конкуренция и свободата на избора.
2. Договарящите страни са съгласни да не се
намесват в международното търговско корабо-
плаване чрез каквито и да било дискриминаци-
онни действия, които биха могли да бъдат в
ущърб на морските интереси на другата дого-
варяща страна или които биха могли да въз-
препятстват свободната дейност на нейните ко-
рабоплавателни компании и кораби, в проти-
воречие с принципите, посочени в ал. 1 на този
член.
Член 3
1. Договарящите страни се споразумяха:
а) да осигуряват участието на корабоплава-
телните компании и корабите на другата дого-
варяща страна в морски превози между приста-
нищата на двете договарящи страни, както и да
не възпрепятстват участието им в извършване-
то на превози между пристанищата на другата
договаряща страна и пристанищата на трети
страни;
б) да предоставят на корабите на другата
договаряща страна, включително и на чартира-
ните кораби независимо от знамето, под което
плават, същите предимства, от които се полз-
ват корабите, плаващи под тяхно знаме;
в) да си сътрудничат с оглед на отстранява-
нето на всякакви препятствия, които биха мог-
ли да затруднят развитието на морската търго-
вия между пристанищата на договарящите стра-
ни, както и между техните пристанища и прис-
танищата на трети страни или които биха мог-
ли да затруднят различните дейности, свързани
с тази търговия.